CELEX: 31989D0285
Language: hr
Date: 1989-04-13 00:00:00
Title: 89/285/EEZ: Odluka Vijeća od 13. travnja 1989. o prihvaćanju Rezolucije br. 46 o sukladnosti kontejnera sa standardima za prijevoz robe pod carinskom plombom

02/Sv. 021
            
            
               HR
            
            
               Službeni list Europske unije
            
            
               20
            
         31989D0285
   
               L 111/39
            
            
               SLUŽBENI LIST EUROPSKE UNIJE
            
            
               13.04.1989.
            
         
      ODLUKA VIJEĆA
   
   od 13. travnja 1989.
   o prihvaćanju Rezolucije br. 46 o sukladnosti kontejnera sa standardima za prijevoz robe pod carinskom plombom
   (89/285/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da Rezolucija br. 46 koju je 20. studenoga 1987. donijela Skupina stručnjaka za carinska pitanja koja utječu na prijevoz Gospodarske komisije za Europu (ECE) sadrži mjere čiji je učinak, s jedne strane, osigurati pravilnu primjenu Konvencije o međunarodnom prijevozu robe uz primjenu karneta TIR iz 1975. godine (Konvencije TIR) i, s druge strane, omogućiti sprečavanje ili otkrivanje svake prijevare koja bi se mogla počiniti zbog nesukladnosti kontejnera sa standardima koji se primjenjuju na prijevoz robe pod carinskom plombom;
   budući da Zajednica može prihvatiti navedenu Rezoluciju sa stupanjem na snagu odmah,
   ODLUČILO JE:
   Članak 1.
   Rezolucija br. 46 o sukladnosti kontejnera sa standardima za prijevoz robe pod carinskom plombom prihvaća se u ime Zajednice i stupa na snagu odmah.
   Tekst Rezolucije priložen je ovoj Odluci.
   Članak 2.
   Predsjednik Vijeća imenuje osobu ovlaštenu obavijestiti izvršnoga tajnika Gospodarske komisije za Europu da je Zajednica prihvatila bez odgode Rezoluciju br. 46.
   
      Sastavljeno u Luxembourgu 13. travnja 1989.
      
         
            Za Vijeće
         
         
            Predsjednik
         
         P. SOLBES
         
      
   
   MJERE ZA OSIGURAVANJE NEPREKIDNE SUKLADNOSTI KONTEJNERA SA STANDARDIMA ZA PRIJEVOZ ROBE POD CARINSKOM PLOMBOM
   REZOLUCIJA br. 46
   koju je 20. studenoga 1987. donijela Skupina stručnjaka za carinska pitanja koja utječu na prijevoz
   SKUPINA STRUČNJAKA ZA CARINSKA PITANJA KOJA UTJEČU NA PRIJEVOZ,
   imajući na umu odredbe članaka 13. i 14. Konvencije o međunarodnom prijevozu robe uz primjenu karneta TIR (Konvencije TIR iz 1975.) i njezinoga Priloga 7.,
   uzimajući u obzir potrebu za neprekidnom sukladnošću kontejnera sa standardima za prijevoz robe pod carinskom plombom,
   PREPORUČUJE ugovornim strankama Konvencije TIR (1975.) sljedeće mjere za osiguravanje neprekidne sukladnosti kontejnera sa standardima za prijevoz robe pod carinskom plombom (članak 13. i 14. i Prilog 7. Konvenciji TIR (1975.)):
   
               1.
            
            
               Kada se na kontejneru nalaze ozbiljna oštećenja te on, shodno tome, više nije u skladu sa standardima pod kojima je bio odobren za prijevoz pod carinskom plombom, carinski službenici bi trebali obavijestiti stranku odgovornu za taj kontejner i pružiti joj mogućnost da kontejner vrati u ono stanje koje je opravdalo takvo odobrenje ako se to može postići ekspeditivno. Nakon odgovarajućih popravaka na kontejneru taj kontejner može nastaviti putovanje pod carinskom plombom. Ako kontejner nije propisno popravljen ili ako predmetna stranka želi da se taj kontejner popravi u drugoj državi u kojoj je i izdano odobrenje za kontejner, carinski službenik bi trebao:
               
                           (a)
                        
                        
                           odbiti plombiranje i odobrenje prijevoza ako se plombiranje smatra neophodnim; ili
                        
                     
                           (b)
                        
                        
                           ukloniti kontejner iz prometa, a njegov sadržaj pretovariti na neko drugo prijevozno sredstvo; ili
                        
                     
                           (c)
                        
                        
                           dopustiti da kontejner nastavi putovanje u skladu s odgovarajućim postupcima koji ne uključuju bilo kakvu opasnost od krijumčarenja ili gubitka ili oštećenja sadržaja kontejnera, pri čemu se svako oštećenje bilježi na otpremnim papirima.
                        
                     Ako se radi osiguravanja propisnih popravaka kontejnera to smatra neophodnim, carinski službenik treba zahtijevati skidanje ploče odobrenja.
            
         
               2.
            
            
               Kada carinski službenik zatraži skidanje ploče odobrenja ili kada se na nizu kontejnera otkrije ozbiljno oštećenje koje ih čini nesukladnima sa standardima pod kojima su bili odobreni za prijevoz pod carinskom plombom, o tome treba obavijestiti tijelo nadležno za izdavanje odobrenja ili, gdje je to primjereno, carinsku službu odgovornu za izdavanje odobrenja.
            
         Bilješka:
   Smatra se da se na kontejneru nalazi ozbiljno oštećenje ako:
   
               (a)
            
            
               se roba može ukloniti iz ili ugurati u plombirani dio kontejnera, a da se pritom ne ostave vidljivi tragovi neovlaštenoga diranja ili da se pritom ne slomi carinska plomba;
            
         
               (b)
            
            
               se carinska plomba ne može jednostavno i učinkovito učvrstiti na kontejner;
            
         
               (c)
            
            
               u njemu postoje skrovita mjesta na kojima se može sakriti roba;
            
         
               (d)
            
            
               mjesta za čuvanje stvari nisu lako dostupna za carinsku inspekciju.
            
         ZAHTIJEVA od ugovornih stranaka da izvršnoga tajnika Gospodarske komisije za Europu, po mogućnosti do 1. srpnja 1988., obavijeste prihvaćaju li ovu Rezoluciju;
   ZAHTIJEVA od izvršnoga tajnika da proslijedi odgovore dobivene od vlada.